Fredrikke Lindboe

Fredrikke Julie Augusta Lindboe (født Egeberg 9. juni 1855 i Christiania, død 27. juli 1930 i Tønsberg) var en norsk komponist og cellist.

Liv og virke  
Fredrikke Lindboe vokste opp i et svært musikalsk hjem, der faren, kirurgen Christian August Egeberg, var en dyktig cellist. I likhet med søsteren Anna Egeberg ble hun cellist og komponist. De to søstrene utgjorde sammen med sin far, samt tanten Fredrikke Egeberg, en høyt aktet kvartett til husbruk. Hennes utdannelse besto av vanlig skolegang.

Lindboe utga i 1890-årene flere hefter med enkle sang- og klaverstykker for barn. Heftene ble utgitt av Carl Warmuths Musikforlag i Kristiania.

Familie 
Fredrikke Lindboe var datter av kirurgen Christian August Egeberg (1809–1874) og Jeanette Marie Broch (1819–1904), søster av komponisten Anna Egeberg (1843–1914) og pianisten Betty Egeberg (1853–1930) og brordatter av komponisten Fredrikke Egeberg (1815–1861). Hun ble 27. mai 1876 gift i Gamle Aker kirke i Christiania med legen Hjalmar Lindboe (1847–1922).

Verker

Sang og klaver 
 1888: Smaabørnenes melodier: 10 ganske lette Smaasange for Børn, Carl Warmuths Musikforlag, Kristiania
 1892: Smaabørnenes melodier: 2det Hefte, Carl Warmuths Musikforlag, Kristiania
 1894: Smaabørnenes melodier: 3dje Hefte, Carl Warmuths Musikforlag, Kristiania
 1898: Smaabørnenes melodier: 4de Hefte, Carl Warmuths Musikforlag, Kristiania
 Naar mit Livsløb er endt, med tekst av J. Schaaning
 Trommeslageren, med tekst av Jacob Breda Bull

Klaver 
 1894: Anettevals, Carl Warmuths Musikforlag, Kristiania

Andre sangstykker 
 Bøn
 Barnets Aftenbøn

Referanser

Kilder 
 

norske komponister
norske cellister
Personer fra Oslo